gentaiscool/nusaparagraph_topic huggingface dataset:
Kammami ku paridallekang ngang sumpade, injo untia, rappo loe kaporeanna dan na gampang niruppa buntullang. Jari tena mo alasang tangang nganre unti. Injo untia sanna bajikna ri kalea, napanaungi tensia, bajiki pattamba energi, nabajiki pakkasiaka, nacegahki injo anu kanker lalang kalea, baji tongi kasiakna injo battanga ka nabajiki pangkallonganta. Ingka parallu tongi nicatak, kungi inne untia nia todo kandunganna tena na baji ri tuniaka garring ri ginjalna, ia pole punna takliwa nikanre kulle nasare tawwa dangngala ulu. Jari kaminang bajika, maeki angngare unti allo allo mingka tena ni takliwa. Na injo ji bajikna angngoloki, na lampa lere injo ka kodianna. 

Topic: food & beverages
Alat pemancar sinyal GPS siagang radio antu frekuensi na 406 MHz barak kulle na mudahkan pencarian na tim SAR. Pisau saku / daging / golok / kawat, tali antu lakbu na 3 meterek . Free striker atokah pemantik aping, parafin. Wadah logam ka singkamma anjo rantang, garam siagang golla ato madu. Aquatabs siagang bubuk biji kelor anjo kullea na jenihkan jeknek rantasa, botolo nginung. Passport siagang foto kopi na identitas identitas lainga. Kunci brankas dokumen penting. Ponsel + charger na , power bank, senterek, selimut aluminium foil. Logam antu berharga yaa (kulle malli ri antam) siagang doek. Nampa P3K siagang obat obatan pribadi aa. 

Topic: slice of life
Nia' lomba appallu arenna "chef battle" narayakangi allo ullang tau maka sagang tuju na pakkumpulang hotel siagang media Indonesiayya ri royal plaza surabaya seru siagang maka'doroki. Juri anjo Chef Sarto siagang Chef Budi Susanto anne sawe'ki banggak natentukan nai ammeta. Anne lombayya amminawangi general manager siagang koki hotele'ka pattandingi appare kanreang cippa'ka ripatala' ri main course siagang desert. Pesertayya disarei annangpulo manne' maracik bahang bahanga ripasiapkangi sponsorka napallui kanreang cippa'ka ripatala antu. Kanreang ripallua ri antu lombayya anjo mie ricamporo'ki siagang kanreang Jepangka, Punna kanrejawana  ripare'ki pancake siagang saosna. Nia'pun bahan wajbka ripallu anjo juku' tenggiria. Juku' tenggiri anjo gampangi mannyere', anjari punna tena pare ri manyyere' patambai limo, siagang laiya nampa lima manne'mo ripallu nasaba' punna sallo ripallu terasa'ki anjo juku tenggiria.

Topic: food & beverages
Hula hoop iamiantu alat olahraga sannak terkenal salama lakbi ri 60 taung terakhir, manna mamo mulanna ni pare untuk anak-anak. Hula hoop tetap kulle anjari alat olahraga yang seru untuk tau dewasa. Punna eroki rutin olahraga, penting untuk akboya jenis olahraga ni ngaia. Olahraga ammake alat hula hoop mungkin kulle anjari sala sekre pilihan. Sabak salain menyenangkan olahraga anne kulle ni lakukan assiagang urang-urang iareka bija pammanakang ta. 
Hula hoop termasuk jenis olahraga aerobik. Singkamma ni isseng kana olahraga aerobik bajik untuk kesehatan jantung siagang kardiovaskular. Appanaik denyut jantung wattu melakukan gerakan hula hoop kulle na pabajiki aliran cerak niaka berfungsi angngerang oksigen mae ri seluruh batang kale.


Topic: sports
Nakke iamiantu pegawai honor anjama ri kontorok sala sekre  Kementerian ri Jakarta. Kebetulan tampak panjamangku ri Kementerian anne silalongna lekba pergantian pimpinan jari niak kebijakan beru ni berlakukan. Niakmi anne kebijakanna iamiantu kenyataan pai harus kutarima. Manna mamo memang hal anne tenapa kurasakan kamma anne, mingka awal taung niak inja ammantang 2 bulan dallekang, yang battuanna babak beru lalang tallasakku akan segera nakke mulai.
Sabak anjo, nakke pung tena ku ammantang dandang. Nakke mulai mempersiapkan battu annenne. Apapun niaka terjadi sallang, nakke erok kulle tetap doe tiap bulan supaga kulle memenuhi kebutuhan tanpa pikkiri lakbu. 
Sala sekre cara ku gaukanga supaya kulle tetap berpenghasilan setiap bulan iamiantu siagang memanfaatkan sosial media. Ya, ternyata punna katte kulle memanfaatkan sosial media secara optimal, dalletta sannak taksungke luarak. 


Topic: business
Kambu paria iamiantu assingkamma kanre-kanreang bahang dasarna buah pare iareka ilalang bahasa bugisina siangang mangkasarana nikana iamiantu paria. Lebih tepana nikana paria kambu, kana kambu anne battu ri bahasa bugisina battuangna iamiantu bonena.
Apa injo bonena? Anne bonena battuangna kinne iamiantu campurang juku lekbaka ni aluskang siagang parokang kaluku lekbaka ni kero ni passiagang bumbu-bumbu alusu, punna lekbaki anjjo ni pallumi siagang je’ne santang.
Punna segi  kasiana, ri wattuna ni kanre anne kambu paria, akkasia pai bua pare. Kabajikanna anne bua paria, manuru sikuntung ahli kesehatang iamiantu kabajikanna sanna loena mae ri batangkalenta, sala se’rena iamiantu ni tappaki ampakiya appanaung berat badan.

Topic: food & beverages
Anne tedong nia’ka annganrei rukuk i lalang ri romanga sikali nabattui tongi erok dudua annginung nasabak sannak dudui turerena. Nakanamo pakmaikna tedonga, Nakulle kapang niak jeknek nagappa anjo sumpaeng anak karaeng tallua sisarikbattang. Le’baki aklampami anjo tedonga akboya jeknek, allampami timborok wara, anraik kalauk. Tasallo-salloai nabuntulukmi anjo kalorok lekbaka napaktakmeai anak karaeng tallua sisarikbattang. Annginummi anjo Pung Tedong, na nagappamo nainung meana anjo anak karaeng tallua. Lekbaki ammoterek tommi mange ri pammantanganna. Nibodoi paua, kira-kira sibulang lekbakna nainung anjo meana anak karaeng tallua, ammantang tommi cerakna anne Pung Tedong, battuanna kana tianangi. Nibodoi paua, kira-kira sibulang lekbakna nainung anjo meana anak karaeng tallua, ammantang tommi cerakna anne Pung Tedong, battuanna kana tianangi. Tasiapai sallona natianangang ammanakmi Pung Tedong. Tallu anakna kkambarak sanging baine.

Topic: culture & heritage
Surah Yunus ayat 58 “Akkana ki, siagang Anugerah na Allah SWT na rahma’ Na (Nabi Muhammad SAW) akkuleki ngaseng sambut sannang ji. Lalang na surah Al-Fiil niak pasukan Gajah erok serangi kota Makkah. Le’ba na mi itu lassu mi Nabi Muhammad SAW ri kana ri taung Gajah. Nabi Muhammad SAW lassu lalang keadaanna ana’ kukang.  Ka manggena Abdullah matemi wattuna ri tianang 3 bulang. Anne Nabi akhiri’ ri sarei areng Mumuhammad ri dato’ na, Abdul Muthalib. Arenna Muhammad ri ana’ bura’ne jai tau herangi ri kalanganna tau Quraisy. Abdul Muthalib na jawab na sareangi areng Muhammad ka erokki tau ngaseng ri linoa puji ki.

Topic: religion
Berita bisnis anjo memang nikana bajik, bisnis anjo hasselekna lompo anjo akan nikana oleh paraia lekbaka na laloang proses yang pai. Jari apa rencana ku rikamma anne? Siagang apa usaha lakuparek? 
Ya, appilajarak battu ri kegagalan, ri kamma anne nakke anjama riolo ri perusahaan digital untuk antongkoki cicilan siagang ampakalekbak inrang yang sementara nakke tanggung. Sambil akdakka, nakke poeng sedang menyusun rencana untuk anyungke usaha ammoterek siagang kerjasama siagang sikuntung agang. Usaha yang akan nakke jalani iamiantu ri jasa pelayanan Wisata iareka Tour and Travel. Siagang ampabajiki manajemen na kesalahan-kesalahan yang niaka terjadi sebelumna. 
Target taung 2029 usaha anne harus sudah berjalan, supaya kulle antongkoki minus battu ri sesa-sesa kebangkrutan battu ri usaha riolonganna. 

Topic: business
Tampak paling eroka nabattua anne Ginting iareka Sumatera Utara, nikutaknangi surang gurunna ngura iyya, apa alasannu erok aklamoa bella mange ri Sumatera Utara. Napaumi anne Ginting kua nangai dudui ballak adak nikuayya Bolon. Bolon iareka ballak khasna Suku Batak ri Sumatera Utara. Sebenarna jai macangna anne ballak adaka Bolon kamma Bolon Simalungun, Bolon Pakpak, Bolon Angkota, Bolon Karo siagang maraenganga. Bentukna iareka ballak rate, punna erokki antamak ri ballak, paralluki laloi tuka’ ganjilika anak tuka’na. Rinring ballakna nihiasi siagang ornamen khasna Simalungun warnana eja, kebo’ siagang lekleng. Annemi hiasanga anjari lambang budayana konjo Suku Bataka. Iamintu erok dudu mange nacinik Ginting kamase ka gammaraki bedek tanjakna.

Topic: culture & heritage
Cafe loko iamiantu cafe iareka tampa untuk accidong-cidong beru untu kalangan ana-ana mudayya ri jogjakarta tampana ri malioboro pasna ri sudu’na pasara kembang.
Partamakaliku akkunjung mae kinjo, ku ciniki konsepna anne cafe iamiantu langsungji ri biring a’rungang nicini tau mallaloa iareka tena ini tongkoki biring kiri kanangna, mingka pas ki ri malioboro jari akkulleki ancini pamandangang niaka ri kota jogjakarta.
 Tena na anjo tonja, ri cafe loko akkulle tongki ni’mati kelong-kelong siagang musi’na tiap allona jari panghiburu ri tau tamabattua, anjo na balukanga sanna rupa-rupa sala serena brongkos, gudeg, kentang goreng, siagang inung-inunganna sanna loe.
Hargana nia ruampulo sabbu sanggengna patampulo lima sabbu.

Topic: food & beverages
Niak Tari Saman antu siagang Tari Ratoh Jaroe punna katte ni cinik sepintas gerakan na kulle singkamma ji. Niak beberapa gerakan antu malah singkamma ji. Mingka memang tong tojeng anjo mi rua tarian tena na sekre. Perbedaan pertama na antara tari Saman siagan tari Ratoh Jaroe antu mi , tari saman antu battu ri dataran tinggi Gayo Lues ri bagian tangnga provinsi Aceh, nampa anjo tari Ratoh Jaroe antu mi tarian kreasi berkembanga ri daerah pesisir na Aceh. Perbedaan lain na antu mi, Tari Sama kulle ji ni karenai ri burakne burakne ja, jumlah pemain na todong harusuk ki ganji, sementara Tari Ratoh Jaroe antu ni karenai ri kalompok baine. 

Topic: culture & heritage
Rasana ri wattungku nampa pertama kali anjam ri perusahaan, sannak rannuku siagang poeng niak rasa bangga mae ri kalengku (maklum nakke tau pakampong) gedung mewah, akses mudah battu ri Jakartakarta, commuter line sanggengna mae ri MRT, tau kanne pung kucinik sannak assisala, paraia kacinikang rapi siagang bau’, accinik tau maraeng battu ri sikuntung negara assuluk tamak iamiantu hal biasa, bahkan antamak ri wilayah gedung singkamma punna  lantamaki ri bandarayya  sabak niak tong xray na anjoeng untuk mengecek bonena lalang tas, tenapa poeng niak coffe shop mewah, nganre assingkamma ri restoran bintang 5 pung niak. 
Mingka punna niakmi sallo anjama kannemi iangasengna terasa biasa biasa saja, mae ri coffea shop mewah menurutku biasa saja ji tena niak spesial, bangkan nikana bede nganre ri tempat mewah mingka kamma biasaji ku cinik, tena niak special singkamma pertama kalina, mingka iangaseng moterek mae ri masing2 mae ri taungna. 

Topic: business
Ri Jogja salah sekre kullea nidongkoki punna erokki mange ri tampak balanjayya iareka Becak. Loe tau lakbi napilei akdongkok becak daripada oto battur ri hotelna mange ri tampak balanjayya, apalagi punna bangngi ji na tena tonja na bella dudu hotelka siagang anjo la ni mangeia. Tau ngeranga todo’ becak punna naissengki kua battu pantarangki, tania tau Jogja asli, napauang tongi sejarahna Jogja. Nasareangki info kua ri Jogja riolo kammai anne. Punna niak nikutaknang, naisseng todoki towwa najawa’. Njari tena salahna punna niakki ri Jogja, kicoba/coba sai akdongkok becak, nasabak nyamangi na tena tonja sikura la nibayarak. Apalagi punna siagang jaki pasanganta, gannaji naik ri becaka punna rua jaki, InsyaAllah aman tonji pole ka sanging tau somberekji punna konjo iyya.

Topic: leisures
Dangke, anne kanreang tradisionalka battu ri permentasi susu tedong. Iye, susu tedong, tania susu sapi. Anne kanreang ri Enrekangji kulle niguppa, tena niak ri daerah maraenga, teksturna singkammai tahu, kasiakna lakbiringi singkamma keju. Tena nagampang niparek anne dangke, kibayangkang tommi, pertama nipallui susua nampa nisare gatta papaya. Punna dingingmi niboliki ri lalangna tampak cakdia untuk niolah. Antekamma niolah anne dangke ka? Kullei nitunu, nitumisik, niaprek karoppok atau nikanre siagang berasa’ punu’. Punna erokki erangi anjari oleh-oleh, pastikangi tena na sallo dudu ri perjalananga nasabak anne kanreanga tena natahang punna rua tallu allomi. Bajiki punna nierang nampa nikanre sambil accarita ri aganga siagang pasanganta.

Topic: food & beverages
Halo kak Salsa Billa, sebenar na nakke no comment ka. Ku ukrangi komoditi na katte teai antu ji kanre kanre aa bawang. Lekba tong tappikirik kanre kanreang, mingka katte tena ni kulle maloi tantangan na, iyaa anjo berumuruk ki . Umuruk na lumayang pendek ji. Issengi punna jajanan antu kulle aa ni awet kan sikedde. Singkamma jajanan kering. Nampa anjo teai ji sekedar gampang ni parek siagang lauk toh. Labbi tepat na niak permintaan lanjutan. Faktor na anjo mi sannak penting na. Sekira na ber kesinambungan ji, sinampe existing produk kulle jappa labbi sallo daripada produk maraeng, kulle katte ni kembangkan labbi lanjut. Nyamang ji punna bisnis na sinamperek kulle jappa sanggeng na 5 taung atokah 10 taung mae riolo. 

Topic: business
Pammajak, iangaseng taua na ngaia appallu-pallu pasti  ammake anne nikanayya pammajak, anne pammajak iami antu alat pappalluang sanging biasayya ni pakai ri ballak untuk ampareki kanreang pangngainta.
Iangaseng palluangna ammakta battu ri alat pammajak, biasana ammakku napake anne pammajak anyanggarak jukuk, attumisi gangang, akulle tompa ni pake appallu jukuk. Anne pammajak ni pare rungnganna lambusuk rata, sisina bengkok.
Pammajak termasuk alat palluang salloa tappake ka bahanna battu ri besi na panjari attahang ni pake allo-allo, siagang tahang karat na tahang bambang pepe. Salaing anjo, bentukna anne pammajak akrupa-rupa sesuai kaparalluanta, kamma mi anjo punna ni ciniki dapurta loe rupanna tak gentung-gentung, siagang hargana beda-beda mulai limampulo sakbu sanggengna jutaang sesuai bahangna anjo pammajak.


Topic: food & beverages
Tea ki anjari tau kikkiri ri sadakkah. Ka jai tau kikkiri teai erok assaddakh pasti tena na bji tallasak na, sempit tommi kuburan na punna mate mi. Anjo mi rajeng-rajengki assaddakah ri tau juja ya, na anak kukanga anjo. Nakke niak tong andik ku anak kukang, ka mate mi mangge ku rua taung lalua. Anjo mi erok ka bantui ammak na andik ku ri tallasak na kodong. Ka harus ki santuni tau janda ya na anak kukanga, apa puo punna keluarga ta ji kale-kale. Tea mentong maki anjari tau kikkiri. Rajeng ki sareangi saddakkah ta punna niak la'bi rejeki ta.

Topic: religion
Biasa na a’raga bola ri karenai ri sore allo ri lapangang ri rampi' balla ato ri sikola. Biasa na bura'ne ku akkarena bola siagang agang jamang na ri lapangan futsal. Jai tau ri linoa utama na bura'ne na ngai akkarena bola ka ri Indonesia jai tong klub lompo na. Sikamma Persebaya, Persija, RANS Nusantara, na jai poe klub lain na. Punna klub lompo ri linoa niak sikamma MU, Real Madrid, Juventus na jai lainna. Akkarena ki sanggeng ta manngang. A'raga kamma anne ri ngai dudui ka jai ki karenai 1 tim anjo niak 12 tau, se're na na jagai gawanga. 

Topic: sports
Injo pallu golla, pappisolorokna tau Mangkasaraka. Sanna gampang parekna na empo bahanna niguppa. Apa pi pole punna ri kampongku. Parallu nipasadia punna lapparek pallu golla, iami injo golla eja, santang kaluku, na unti lompo. Injo golla eja niparere naik rurungan santang poca maka rua iareka maka tallua. Injo santang poca maka senrea, akkantalaka, nipanaungi punna lanidallekangmo. Punna reremi golla na santanga, nipanaungmi injo untinna. Nitayang palumuna kammami nisesuaikan ri selere massing-massing tau. Na punna nakke na issengmi ammaku angkana, kungai nakke nipallu sisakla ere na dageng untinna. Jari injo untia, nipallu ambatu si rurungan bikbina. Nampami punna ero nidallekang na niciping ciping untia, nipanuang ri ere golla eja yya. 

Topic: food & beverages
Ka rua, robot ka todong tena na kulle na prediksi volatilitas pasarak ka. Ka tallu, biaya na labbi kajjalak ki barak kulle na pake layanan robot. Ka appak, niak kemungkinan penipuan battu ri situs antu tena na pasadiang layanan robot trading forex. Mingka, keunggulan na anne tena na berarti tena niak celah na. Punna ni kana lainga, niak kekurangan pertama na, kah robot ka todong teai manusia, iyaa tena kulle na pake analisis siagang antu kulle ja ak balu sesuai instruksi. Ka rua, robot ka todong tena na kulle na prediksi volatulitas pasarak ka. Ka tallu, biaya na labbi kajjalak ki punna erok ammake layanan robot.

Topic: technology
Manna mamo tena jai wattu gaukangi ho’bia, punna niak wattunna manna sikekdek battu ri jama-jamang, Rijal nangai mange akkarena Tenis iareka anjari ho’bina sisalloang dudumi. Punna liburki, nasempakkangi kalengna mange akkarena tenis siagang urangna. Memang iyya pakakkasakna teniska kakjalaki sikekdek, tena na singkamma bulutangkis. Baganna anne Rijal niakja raketna manggena kulle napake, njari tenaja naparallu ammalli berua. Punna beruki appilajarak tenis, kibiasakammi rolo’ akkarena siagang rinringa, pabiasai limangta rolo’. Nasabak anne teniska nisawalaki nikontrol lantakna bolayya. Teaki langsung erok akkarena siagang tau jagoamo. Parallui jai-jai latihang rolo’, punna kullemi nikuasai bolayya, coba-coba maki appilajarak serpis, punna kulle tommaki serpis, pakaramula maki akkarena sikekdek. Punna sanging latihangki anjo, pasti tena na sallo carakdek maki akkarena.

Topic: leisures
Nakke sanna ku ngai na angnganre doang. Punna bura'ne ku tena na ngai nganre doang, na kana tena assipa ri kanre. Nampa katala ki kaleng na punna angnganre doang. Nakke alhamdullah tena ji ku katala, anjo mi ku ngai nganre doang. Tea ja poe punna teai doang ku kanre punna mange ka ri balla kanre seafood ka. Kulle tonja nganre juku siagang bura'ne ku. Juku baronang bakara anjo kanreang paling nyamang poe ku ngai siagang bura'ne ku. Ka punna doang ku kanre tena na ngai bura'ne ku bela. Manna mamo ku ngai dudu tapi tea ja punna bura'ne ku tena na nganre. Anjari mengalah mami ka biasa na. Juku baronang mami ri balli nampa ri bakar.

Topic: food & beverages
Jawaban anne kulle anjari jawaban antu sannak ka lakbua, mingka semoga kulle ki na parek sadar tekamma penting na anjo dana darurat ka. Status ku nakke kamma kamma anne tena pa ku berkeluarga. Jumlah dana darurat ku antu niak ka rekening ku antu mi rua (2) kali take home pay ulang ulang. Anjo bangngia, nakke siap siap ma mae tinro. Ni agangi temaran lampu siagang ni selimutkangi selimut hangat, nakka perlahan ma ku tutup matang ku sanggeng na hape ku tiba tiba ak sakrai. Nakke ku cini ki jam ka. Tatte 02.00 WIB siagang panggilan battu ri andik andik ku nakke antu kebetulan beru ni mutasi battu ri Papua mae ri Jakarta. 

Topic: slice of life
Robot biasa na ri pake ri jamang battala, bahaya na jamang ri ulang-ulang na ra'masa. Biasa na jai na robot industri ri pake ri lalang bidang produksi. Ri pake na poe robot ka antama ri tangkasangi limbah beracunga, penjelajahan na rawa laut ka na luara angkasayya, pertambangan, jamang boya na tolong ato penyelamatang na ri pake a'boya tambang. Kamma-kamma ya anne Robot mulai mi antama ri pasara' na konsumen ri bidang hiburan, na alat balla tanggayya sikamma penyedot na debua, pa'potong rumpu', traktor ri sawah na anjari kendaraan umum ri lino, sikamma oto, motoro’ na kereta. Anjo ngaseng na ri pajappai siagang robot.

Topic: technology
Konteks na hadits ka anne naok wattu na posisi na umat Islam lalang wattu perang. Nahh anjo mi massuk na anne hadits ka na pilajari ki “kulleang ta sibakji lalang perang”. Masalah na kamma kamma anne perang nga lekba mi ri teknologi canggih. Amerika lekba perang ammake pesawat tena na pake supirik, kulle ni kendalikan ammake pengendali jarak bella nampa rikba kale kaleji ammake kecepatan sakrang. Andena panah ni punnai yaa kulle rikba mae ri angkasa nama na kanna ii pesawat antu ak bom ka, tena pa na tantu kulle ni pamattung. Senapan masina bawang tena na kulle kamma anjo. Ande na katte kulle ni pamattung anjo battu ri lalang pesawat ka anjo tena tongja niak tau na. 

Topic: religion
Pertama tama barak kulle ni isseng allo liburuk na niak tong bajik na punna ammicara ki kana kalende rodong. Kalengder antu ni pakea lalang nasional, kalender masehi sedangkan punna erok ni tatta kan allo raya na umat muslim misal na antu ni pake kalender Hijriyah (punna tena ku salah nah), nahh umat hindu todong punna tong kalengder na kaleng kaleng na areng na kalender Saka. Sekre ulang niak lalangna 30 (tallu pulo) allo, akhere na ulang nga (tanggalak 30) antu tappa ki ri ulang beru / mare antu ni kana Tilem. Punna 30 allo niak nikana ulang purnama antu tappa ka ri tangnga ulang / tanggalak 15 (sampulo lima). Jari setiap tanggalak 15 niak Purnama, setiap tanggalak 30 niak Tilem. 

Topic: religion
Samata mata anjari tindakan darurat ja, barak kulle ni jagai anjo gadisika ngaseng ri wilayah ta, nakke maksud ku ni manfaatkangi anjo para pelacur ka ri anne daerah yaa. Ammake anne cara ya, tau tau asing nga kulle na puaskan ka erokan na siagang sebalik na anjo gadisik gadisik ka tena mo ni ganggu. Nakana Soekarno anjo wattua. Usulan na anjo ni setujui siagang para tokoh masyarakat lalang gembira. Soekarno todong na kumpulukangi kulle 120 tau pelacur nampa na tawari iyaa jamang jamang ri lokaslisasi na tentara Jepang. Anjo ngaseng pelacur ka dengan senang hati na na terima tawaran na Soekarno. 

Topic: culture & heritage
Wisata alamka anne anjari tempat jai ringai ana' mudayya anjo romang pinuska. Pamantanganna anjo romang pinuska kacinikang napanyamangi matayya siagang coco'ki nampa tinaukki pikiranga nasaba' accini' pammantanggana poko' pinuska ri dallekang matana gammaraki dicini'. Pakjappa mae rinni parallui lima sanggenna sampulo manni'. Hembusan anging sepoi-sepoika napa'bajiki suasanana romang pinuska anjari sannang siagang sejukki. Anne tempatka cocoki anjarri pa'gompoanga pamanakanga, siagang napalanyya'ki capeka le'ba'na mae anjama. Maraeng anikmati gammara'na kacinikang romang poko' pinuska, kulle tongi taua anginung si cangkiri' kopi bambanga napalengkapki suasana ri wattuna liburanga.Jai tong tau ri sulu' kotayya mae rinni nasaba' nyamangi udarana liburan rodong le'bana anjama a'lea-lea ki rodong ri romang pinuska.

Topic: leisures
Robot anjo se're alat mekanik kulle na pare tugas fisik ka, baji' ri pake ri pengawasang na kontrol tau ato ri pake ri program na le'baka ri definisikan la'bi riolo ri kacarade'kang buatang. Robot biasa na ri pake ri jamang battala, bahaya na jamang ri ulang-ulang na ra'masa. Biasa na jai na robot industri ri pake ri lalang bidang produksi. Ri pake na poe robot ka antama ri tangkasangi limbah beracunga, penjelajahan na rawa laut ka na luara angkasayya, pertambangan, jamang boya na tolong ato penyelamatang na ri pake a'boya tambang. Kamma-kamma ya anne Robot mulai mi antama ri pasara' na konsumen ri bidang hiburan, na alat balla tanggayya sikamma penyedot na debua, na pa'potong rumpu'.

Topic: technology
Ri taung 1983, Nyepi siagang Waisak resmi ni panjari allo liburuk nasional, masing masing ni liburukan pemerentah anjari allo lompo na agama Hindu siagang Buddha. Tena pa na anjo, kulle allo lompo agama Islam (Tahun Baru Hijriah, Maulid Nabi, Isra Miraj, Idul Fitri, siagang Idul Adha) siagang allo na kristen (Natal, Tahun Baru Mesehi, Jumat Agung, siagang Kenaikan na Yesus Kristus) antu ni panjari allo liburuk nasional. Anjari bantu ni akui anjo agama Hindu siagang Budha ri negara yaa, nahh anjo mi taung nga pemerentah na tatta kan mi masing masing sekre allo lompo mae ri anjo rua yaa agama ya. 

Topic: religion
Nakana agen kanreang tamparanga ri sebelumna imlekka naikki pitu'ratu' kilogram siminggu, Punna allo-allo biasayya seminggu lalua la'busuki dua ratu' siagang tiga' ratu' kilogram. Ribandingkan imlek tahung laloa, pabaluanna kaccinikang meningkatki ribandingkan tahun laloa. Ri allo biasayya anne kanreang tamparanga kullei napasok limampulo kilogram se're jenis kanreang tamparanga, punna sebelumna imlekka pasokanna ritambai anjari siratu' limampulo sanggenna dua ratu' kilo siallo. Ta'gentung kaparaluangna, kapitinga siagang juku' tenggiria jai pamina'na. Anne agenga jai macam kanreang tamparangna, akkaramula ri doang, juku, kerang, siagang kapiting. Balinna kapitinga anjo biasana annanpulo sangenna siratu' ribu sikilo punna imlekki naikki harga siratu' limampulo sangenna dua ratu' ribu sikilo.

Topic: food & beverages
Lekbaki niak ri pikkirangku kua eroka anjari paccoba kanre sollanna kullei nicoba iya ngaseng kanreang ri linoa. Mingka nakua taua tena niak masa depanna. Kinne tenami parallu mallak, industri kulinerka sanna’ dudu liba attimbo. Ri Indonesia tenapa na loe kapang jama-jamang kammayya paccoba kanre ri lombayya. Mingka pantarak ri negara maraenga loe tau ammilei karir anjari atlet lomba pilakbusi kanre. Apalagi lomba kammayya anne memang biasana lompoi hadiahna. Anne jama-jamanga parallu niisseng antekamma batena taua liba lakbusuk kanrena na tena taklangnge. Ka niak tau nampai nakanre sikekdek anjo kanreanga, takkoakmi. Padahal punna metai kullei guppa hadiah lompo. Punna tala niak lomba, biasana anne ngaseng lampa mangei jappa-jappa, olahraga sollanna punna niak issedek lomba, siapmi, kullei napilakbusi kanrena.

Topic: food & beverages
Latihan angkat beban na passa otot untuk lakbu siagang bodo nampa resistensi tinggi. Jenis olahraga anne na pareki otot anjari lakbi kassa mae maeang allo. Mingka, latihan anne termasuk olahraga berbahaya mae ri kesehatan jantung. Wattu latihan beban, tekanan cera’ akan naik na pinawang siagang naikna detak jantung. Naikna tekanan darah anne akan na panaik tekanan mae ri arteri jantung. Wattu jantung tena mo na kulle anjama bajik, mangka tekanan anne kulle na panraki jama jantung siagang na bahayakan kesehatan.
Olahraga angka bebas biasa ni jadikan pilihan paling bajik untuk ampareki otot ri kalengta. Tena na efekti simata untuk apparek otot, latihan beban poeng ammiliki kabajikan untuk membantu ambaung buku terasak siagang appanaik metabolisme siagang energi. 


Topic: sports
Pulo Weh iareka tampak niaka ri kota Sabang, anjomi na nikua todoki pulo sabang. Pulo iareka butta nikalilingi jeknek, luarakna cakdiangngangi na benuayya siagang lompoangngangi na terumbu karanga. Inne puloa salah sekre battu ri 111 pulo cakdi paling pantarakna Indonesia iareka niak ri Laut Andaman, Aceh Wara’. Punna erokki mange ri Aceh battu ri Jakarta, ngalleki parikbakkang mange ri Bandara Sultan Iskandar Muda, Aceh. Ballinna tike’na battu ri Jakarta mange ri Aceh niak Rp. 600.000,- kapang, mingka ta’gentung tongji ri musingna. Punna kakjalaki, ngalleki kappalak rikba mange ri Kuala Namu. Lekbakna anjo akdongkokki oto bus battu ri Medan mange ri Banda Aceh niak kapang Rp. 200.000,-. Mingka salloki na battu, iareka 12 jang.

Topic: leisures
Nabi Ibrahim lassuki ri Babilonia atau kinne ni issengi sebagai Irak. Nabi Ibrahim iareka anak buru’ne battu ri Azar, tau appareka berhala. Wattunna najo, iya ngaseng berhala nipareka la nisembah nipanjari Karaengata’ala na anjo ngaseng. Mingka, Nabi Ibrahim battu cakdi memangji nangai akkutaknang, antekamma batena taua napanjari Karaengata’ala anjo berhalayya, nasabak anjo berhalayya tala kullei akkana siagnag appilangngerek. Berhalayya tala kulle tongi poeng nasareangji kabajikang. Karaengata’ala nasareangi ota’ carakdek Nabi Ibrahim njari kulei appikirik antamaka ri akkalak. Nabi Ibrahim ni isseng tingi sebagai manggena nabia ngaseng nasabak sianakna jai anjari Nabi. Rua anakna Nabi Ibrahim, Nabi Ishaq siagang Nabi Ismail. Cucunna Nabi Ibrahim battu ri Nabi Ishaq iareka Nabi Yaqub. Nabi Muhammad todo’ nirekeng jikai sianakna Nabi Ibrahim, battu ri anakna Nabi Ismail.

Topic: religion
Nabi Yusuf Alaihi Salam antu mi sekre tau sannak carakde na nampa jujuruk ki taun na lalang lino na na pinrasai sannak jai na kejadian kejadian kulle katte cinik ri bok Nabi Yusuf. Nabi Yusuf Alaihi Salam antu sala sekre Nabi Allah Subhanahu Wata’aala battu ri kaum Bani Israel. Antu Nabi Yusuf Alaihi Salam anak na Nabi Yakub siagang Ribka. Ni antara na sampu rua (12) srikbattang na, Benyamin ji bawang sarikbattang sekre ammak na. Jai carita silalang na perjalanan hidup na pakarammula battu na jaji sanggeng na akhere na mi hidup na. Jai tong kulle ni alle pelajaran battu ri carita perjalanan hidup na. 

Topic: religion
Bambang rialloa kulle napare' haus taua. Kopi latte cocoki anjari inungang ri banmbang alloa. Bahangna anjo kopi mix latte, es batu, coklat meses, kantala'manis coklat, golla, je'ne, cincau, siagang keju. Carana ripare, maka se're ri nipasadiangi je'ne bambang diparerei rodong. Maka rua kopi mix lattea riseduhki siagang je'ne bambang, ritayangi rodong sanggenna ambambangi. Makatallu, ricamporo'ki kantala' te'ne, golla, je'ne ri blenderka sanggenna taccampur rata. Makaappa, ripakei galasia nampa riisi galasia siagang es batu siagang cincau. Makalima, ricamporo'ki kopi ri galasia nampa riadokki a'lolo'-lolo'. Maka annang ritarohki meses siagang keju, kulle tongi ritambai poe astor, stoberi siangang maraeng-maraenga. Lebih nyamangi poeng anne kopi lattea ripatalaki sambil nacini pemandangan alam atau annontong film.

Topic: food & beverages
Jai battu k ri katte ngissengi kana anjo restoran fast food biasanna katte tongji pattasaki bekas kanre kanre ta sumpang. Anne budaya kulle ki cinik ri beberapa negara salah sekrena Jepang, Singapura, Hongkong, Australia siagang jai inji lainga. Indonesia pakarammula mi cubai anne budaya, punna tena na salah battu ri 2018 inji. Anjo wattua niak sekre toko na KFC na poang taua kana niak program arenna #BudayaBeberes punna lekbaki nganre. Anne kampanye aa niak tau ngai niak tong tau tena na ngai. Manna mamo kamma anjo, anne kampanyea ni parek inji sanggeng na kamma kamma anne. Mulai tong mi poeng jai kucini ni parek poster ni tempelek ri restorannga, sukkuruna jai tong mi tau anjamai anne kampanyea.

Topic: food & beverages
Shaq antu salah sekre na big man paling bajik lalang sejarah na NBA. Iyaa ni isseng kah dominasi na ri area kunci balik lalang na gulang mi poin wattu na naserang atokah na cegah lawanga cetak poin wattu na bertahan. Siagang kaleng na antu lompo tinggi, antu mi tena na jaii pemain lawan bahkan antu sikamma yaa posisi na anjari center kullei na ewa Shaq, kah lompo dudui nampa kassak dudui. Mingka tekamma mami tena niak antu tau sempurna ri lalang na anne lino aa, Shaq todong niak kelemahan na antu mencolok ka. Iyaa na punnai akurasi free throw antu kodi aa, silalang na karir na iyaa na punnai kesuksesan free throw ri angka 52,7% siagang na catat ki 5.935 kali free throw gagal. Mingka Wilt Chamberlain antu na catat ki jumlah na free trhow gagalak labbijai siagang 6.057 kali. 

Topic: sports
Mesin sassayya tena mo na susah tau a'sassa ri sikat ri limang. Manna kajjala ki harga na, tapi na cocok ji ri balli ka kulle ki a'sassa jai nampa tettere ki kalotoro'. Jai poe kelebihanna mesin sassayya, sikamma hemat listrikki, hemat je'ne ki, hemat sabungi na hemat tenagai ri pake a'sassa ri balla. Cara jamanna anjo mesin sassayya, cara se're na ri tindis ki tombol operasi punna erokki sassai riolo. Aturu' mi erok siapa menit ri sassa, sikamma 10 menit, 15 menit ato 20 menit. Le'ba ri aturu', na je'ne na jai mi antama ri mesin sassa na, pantama mi poe sabun na siagang pengharung bajua ri tampa' na ri mesin sassa ya. Nampa tindis mi tombol on na.

Topic: technology
Gorengang  iamiantu kanre-kanreang paling ku ngai siagang bainengku. Siagang gorengang gampanga ni pare siagang anyamang iamiantu sanggara bambang (pisang goreng).
Kanre-kanreanga anne gampang ni gappa, biasana nia ni balukang ri biring a’rungang iareka ini balukang langsung. 
Pisang goreng anne biasana ni passurang siagang je’ne teh bambang. Batena appare sanggara sanna gampangna siagang liba ti’no.
Parallaju ji ni pasadiang unti, ce’la, tepung, golla kassi, minya goreng siangang je’ne.
Partama-tamana, panaungmi anjo cellayya, golla kassi, tarigu siagang je’ne si paralluna ri lalang se’re tampa-tampa singkamma baskong caddi nampa ni garu sanggengna taccampuru rata, nampa ni polong2 mi anjo untia anjari tallu bagiang nampa ini panaung ri parekang sumpaika lekba ini bayu, silanju’na parereki minya goreng nampa ni panaungmi untia lekbaka ni sapu tarigu sumpadeng sanggengna ti’no iareka kacoklatan. 

Topic: food & beverages
Kulle ri a'gaukang Evaluasi ki punna ri gappai rugia salah se're tips na anjo. Ri bisnis pasti niak ri kana rugi na untung. Tena tong selama na niak rugi ta. Niak tong faktor-faktor a'gauk na anjo. Anjomi butuhki a'gaukang evaluasi ri lalang na ngaseng bisnis ta sikamma evaluadi sistem bisnis ka na evaluasi produk ato jasa na balukang perusahaan ta. Anjomi tujuan na kulle ri isseng saba' na rugi ta anjari gampangmi ri baji'ki. Tips lainna anjo baji'ki sistem bisnis ka.  Anjo kaitanna siagang sumber daya tau na atau pajama na ri perusahaan ta. Fokus mentong maki ri usaha ta na perhitunganna baji' ki sanggeng na lompo.

Topic: business
Ri wattungku ca’di assikola kinjaya ri SD lekbakna ulangang semester niak wattu liburku ga’ra siminggu. Kukanami lalang atingku apa minjo la kuparek lalang siminggua. Njari mangema ri ballakna agangku appa’ngara bayu layang-layang kebetulang bajiki anginga panaik layang-layang. Maema surang agangku ri kokonna agangku akboya bulo caritana anne la parek maki layang-layang. Pertama nipolong-polong ca’di bulona nampa niukkuruk sesuai bentukna anjo layang-layang nikerokia. Nampa nialusi, nisikko tulu’, lekbakna anjo niboyai keseimbanganna. Punna lekbakmi nitempelimi karattasak kammayya karattasak minnyak. Punna tala niak nguppa karattasak minnyak, kulleji nisambei siagang karong semeng. Punna njarimi nibayu mami terjunganna nampa nissikkomi ri bannang. Anjomi liburangku paling tena kulle kukaluppai.

Topic: leisures
Syekh Haji Abbas Abdullah lassuki ri Padang Japang, Guguak, Lima Puluh Kota ri taung 1883 nampa ammoterang 17 Juni 1957, umurukna 74 taung. Ia mi anne ulama na Indonesia battu ri Minangkabau. Ia siagang Abdul Karim Amrullah, Ibrahim Musa, Muhammad Jamil Jambek siagang sikura ulama maraenga, pendirina Sumatra Thawalib. Ri taung 1944, Soekarno nabattui Syekh Haji Abbas Abdullah appalak pendapat tentang perjuanganna kemerdekaang Indonesia. Nipilei sebagai Imam jihad Fisabilillah. Ri masana PDRI, madrasahna anjari kantorok PPK siagang Agama. Ia surang kakanna, Syekh Mustafa Abdullah iareka ulama todo’ pendirina Perguruan Islam Darul Funun ri cappakna Bakuang, Tanjuang Rongik, Padang Japang, Lima Puluh Kota. Ia ammoterang ri tanggalak 17 Juni 1957 nasabak garring posoi. 

Topic: religion
Kukanremi burasa nipasiagang sup bembe siagang gulai sapi tong anjo sumpaeng nasareka rampi ballaku anjo tingkat duayya ballana. Punna nakke, annemi kanre kanre sanna nyamangna kukanre sanggengna kamma anne. Sup bembena nyamang nipasi kanre burasa siagang gulai sapi, edede nyamangna. Kucini memang punna Idul Adha ii, jaimi tau rampi ballaku pallu pallu kanre kammayya anne, nampa punna lekbami sambayang taua battu maki ri ballana lampa mae silaturahmi. Tapina kamma kamma anne, tenamo rong na tu battu ri ballana rampi ballaka kah covidka sedeng anjari masalah. Rampi ballaka poeng tena mentong na kamma tahun tahun lekbaka , jari angngantara mami kodong anjo kanre kanrea lampa mae ballana taua.

Topic: food & beverages
Nabi Yusuf na gappa kesempatan barak kulle na tafsirkan mimpi na raja mesir, akhere nani bebaskan battu ri penjara gara gara anjo fitnah na Zulaikha. Al Aziz lekba mi ni jelaskan lalang Surah Yusuf ayat 43 siagang 44. Raja Mesir ka mimpi unik ki taklekbaki niak mimpi kamma anjo jari penasarangi apa arti na anjo. Nabi Yusuf langngereki anne kabarak ka Nabi Yusuf tertarik ki na tafsir kan anjo mimpi na sumpaeng Raja Mesir ka. Anne peristiwa yaa anjari awalak mula na si issengi siagang raja Mesir. Ketertarikan na Raja mae ri Nabi Yusuf anjari makin makin mi akhere na takbongkara mi tipu daya na Zulaikha anjo na fitnah ii Nabi Yusuf.

Topic: religion
Bambang anjo tena mi na sallo tena na jai ni isseng ji ri lingkungan ballak ku mingka ri sikolang ku todong. Iyaa anjari ketua remaja mesjid, ketua osis, siagang aktif ki akkarena basket ri tim basket na sikola ya. Nampa seiring siagang kepopuleran na anjo Bambang makin naiki ri lingkungan RT siagang sikolah ta, agang agang ku todong anjati tergila gila mi mae ri iyaa. Reaksi na iyaa ngaseng kamma kamma anne singkamma ii macan antu ni kurunga ri taman safari punna eroki mae ri ballak ku. Jari tempelek tempeleki ri jendela ballak. Kebetulan jendela na ballak ku kallang ngi memang, modelek kacamata Rayban kamma anji jari katte n sakring image ta anjri gadisik polos antu tena ni jamah pengaruh burakne hehe. 

Topic: sports
Ri linoa, maraeng ngasengi memang atingna taua, niak jai doekna mingka gampungi, niak tena doekna mingka gampung tonji. Nakua pas ustaz pila’ jai doekta paralluki pila’ bajik. Tea laloki pandang entengi taua, erok jai doekna atau tanre doekna, tea laloko. Nasabak ri matanna Karaengata’ala singkamma ngasengji derajatna taua, anjo parek maraengi amalakna ri linoa. Jai tau tallasak gampungi punna jaimi doekna, kamma todo’ anjo punna jai doekna nassami antamak ri suruga, padahal anjo ngaseng ujiangji nasareangki Karaengata’ala. Paralluki bajik mange ri taua, sollanna sallang ka niguppa tonji apa lekbaka niparek, taua pole la bajik ri katte, manna pole tania katte guppai, anakta issedek atau purinangta la guppai njari tea maki pikkirik dudui. Anjoji sekre parallu, teaki pandnag entengi taua.

Topic: religion
Katte pacaran antu LDR ki kah nakke kuliah ka ri Depok. Sik buntuluk ka iyaa punna liburuk semester ji anjo punna moterek ka kampong atokah iyaa liburangi ri ballak na keluarga na ri Jakarta. Katte pacaran antu sebenar na kulle ni kana mulus mulus ji. Mingka katte putus ki ri taung 2018 awalak wattu ku nakke lekba ma anjama. Alasan ku putus antu kah niak pembahasan tentang masa depan na siagang niak beda pendapat ki. Iyaa erok punna nakke lekba ma bunting katte sipakrua mantang maki ri kampong, usaha, nampa nakke anjari IRT. Sementara nakke erok ku tattak ja anjama.

Topic: slice of life
TLDR: Macbook pro (base model non touch bar) 2017, macbook air 2020 (m1),macbook air 2015, Axioo mybook pro, dell latitude 5420. HP 14. Subangi nakke ku inrang ngi laptop merk na axioo. Axioo teai sembarang axioo, anne axioo ammake 17 gen 11. Labbi tepat na ammake i7 – 1165G7. Takbangka ku, kah biasa na Axioo na balukkangi laptop budget, nampai ku isseng kana niak Axioo antu spec na kencang kamma anne. Anjo parek ka tambah penasaran antu kah kebetulan memang nakke punna laptop (ku inrang) lainga singkammai spec na mingka merk na bedai. Dell Latitude 5420, lumayan biasa ni pake kulle implement AX atokah produk produk na microsoft. 

Topic: technology
Anne je’ne naunga tena na pernah kalotoro’ na mengalir terusu’ je’ne na taung-taung na. Anjomi tena na heran anne tampa’na anjari balla ri palla-palla. Anne satwa ga’ga ya na ngai mantang ri rampi’na sumber je’ne ka tangkasa je’ne na. Tampa’ wisata na tau lokal ka na tau mancanegaraya. Ka tampa’ wisata na ri jagai baji’-baji’. Anne je’ne naung Bantimurung ri rancangi ri masa pemerintahanna bupati Muhammad Arief Wangsa taung 1988. Kulle na anjo Arief Wangsa na pare’ anne je’ne naung Bantimurung ka anjari tampa’ wisata na akkulei na panaik pendapatanna ri daerah Maros. Mange ri rinre tena ji na pare nyassala ki ka baji' tampa' na.

Topic: leisures
Bambu runcing anjo senjata tradisional na bangs Indonesia ri taung 1900 ang. Ka riolo tena jai senjata kulle na pake bangsa indonesia, ka jai kendala na ri doek. Anjo mi na manfaatkangi jai na bambu ri Indonesia nampa na panjari senjata tradisional. Anne bambu runcinga ri alle battu ri pokok bambu nampa ri polongi ratean na. na pattarang ujung na anjari sikamma piso. Punna ri tobo' ki siagang anne bambu runcinga, kulle na taba luka na sanggeng na ri bokoang ta. Anjo mi manna bambu ji na pake ri tau rioloanga na lawang penjajah ya, tapi kassa tongi anne kemampuan na bambu runcinga.

Topic: culture & heritage
Nakke tena mo sedek ni bingung erok parek apa apa kulle ni labbusi wattu aa sekre allo bujuruk. Manna mamo tena niak siaran telepisi, siagang 2 taung anne mi ni matekangi internet ka, nakke punna jai kaset PS , jai DVD siagang bok bok lekba mo ni ball mingka tena pa lekba ni nonton siagang ni baca. Anjo poeng, jai tong ja jamang jamang ri ballak tena na sempat (niat na) ni parek ri allo allo boasa na singkamma pattasak pattasak kamarak, ambuang ngi barang barang antu tena mo na tappake, ak bubbu ilalang , anjo ngaseng maraeng nga poeng. Nakke kulle ji ku parek anjo ngaseng ri allo raya Nyepi. 

Topic: religion
Al-Qur'an atau Qur'an Ialah salah se're kita' suci utama rilalang agama Islam, yang natappaki tau Muslimka anjo punna anne kitabka ri panaung segang Allah Ta Ala, yang ri panaungan melalui nabi Islam Muhammad. Ri mulai battu ri Surah Al-fatihah sanggeng na surah An-Nass. Anne kitabka ta' bagi ri lalang 114 surah segang setiap surahna ta'bagi ri lalang beberapa ayat. Tau Islamka napercayai punna Al-Qur'an ri firmankan langsung segang Allah Ta Ala ri Muhammad melalui Malaikat Jibril, sikede' demi sikede' selama 22 taung, 2 bulang dan 22 Allo atau punna ri kira-kirai selama 23 taung, ri mulai dari tanggala' 17 Ramadan.

Topic: religion
Sapeda bir, battu ri arengna saja, mara’-maraengni nilangngerek. Iye, sapeda bir. Kinawa-nawa tommi punna akdongkok sapedaki sambil angnginung todo’ bir ri a’runganga. Iye kamma minjo konsepna anne sapedayya, kulle jaki dongkoki punna mangeki ri Balanda nasabak konjo ii niak, ri Amsterdam. Anne pakdongkokanga memang niparuntukkangi tau angngaia bir njari kullei akkaliling na tenaja parallu nabokoi inungang paporitna. Bentukna anne sapeyya singkammai garobak es mingka lompoi kammai bar, lakbui nampa nikalilingi kadera iareka rawanganna niak pedalak kamma sapeda. Pakakkalaki anne pakdongkokanga, punna ri Indonesia kapang tena na niak erok naik, atau kulle nisambei inungangna anjari maraenga. Mingka ri Balanda iyya lakbiringmi iya ngaseng taua nangai nginung bir njari tenaja nangngapa.

Topic: leisures
Sanggeng na akhere na ri taung 2020, katte ni parek mi registered partnership. Ngapa katte ni yakin ni parek kaleng ta si sikkok? Partner siagang keluarga na ri Belanda sannak memang bajik na, iyaa antu mi tau anjo tong berjasa lalang na dewasakanga nakke. Kamma tong mi anjo siagang testimoni na partner ku nakke mae ri nakke siagang keluarga ku nakke ri Indonesia. Katte todong lekba mo ni punnai kekayaan antu gannak ka mo barak kulle ki mantang ja, lalang anne hal ka poin penting na mae ri katte sebelum na sekre pasangan kulle na lanjutkang na sikkok kaleng na antu lalang keadaan serius ka mi. 

Topic: slice of life
Niak ni kana Mandau. Parang khas tau Dayak antu biasa na ni parek ammake ukiran ukiran rumit. Sekilas ni cinik singkamma parang biasa yaa ji sanggeng na katte ni isseng nilai magis ri lalang na anjo senjata turung temurunga anne. Antu kadua, niak nikana sumpit atokah supit. Anne senjata yaa ni parek battu ri bambu lakbu antu ni lalang na niak anak panah niaka racun na. Cara make na antu mi ni taroi ri ujung na supit ka, nampa ni tiup ujung sekre na poeng sekuat tenaga ta sanggeng na anjo anak panah yaa tak lappasak mae ri sasaran na. 

Topic: culture & heritage
Nakana, Eroka ampattutukangi salanggannu siagang samposikalinnu I Samindara Baine. Nakanamo I Taruk. Jari, lekbaki apparurumi anne karaenga. Nakiokminjo sangkamma tunipatappaka iareka suroa poro lamange assuro. Jari niaki anne tau Ia narurunganga,tau narannuanga napauammi. Napunna napakkutaknangangi apa passunranna, pauammi angka anjo passunranna iami antu tana Tambakola, tallun-nakana, Kamma-kamma anne kuminasaiko kalauk ri karaenga lauk, nikanamo mae karaenga ri kasakrakkang, numange tampassuroi anakna iami antu I Samindara Baine, nasabak anne anakna. I Taruk Mallintotokeng nakana dewasami. Jari punna battuko kalauk, pauang mami angkana, passuroanna anne i raya sarikbattanta karaenga, naminasai dudu tongi beng anjo kipaempo ri pallangga sipapatta, na kipamanjeng ri benteng sipolonta. Naminasai nipattutukang salangganna I Mallintotokeng siagang anakku I Samindara Baine.

Topic: culture & heritage
Wasit liga Inggris, Graham Poll apparek hal aneh wattunna laga Kroasia Vs Australia ri Piala Dunia taung 2006 Jerman. Ia appassuluk tallu kartu didi untuk pamain Kroasia, Josip Simunic ri laga anne. Kartu kuning pertama ia passuluk watunna Simunic Melanggar Harry Kewell mani’ ke 61. Nampa ri mani’ 89, Graham Poll ammoterek passuluk kartu didi mae ri Simunic mingka sang pamaing kulle tetap akkarena sanggengna Injury time. Ri mani’ ke-93 Simunic ammoterek guppa kartu kuning sanggengna akhirna angguppa kartu eja. Lekbakna laga Graham Poll na sadari kasalahanna siagang akhirna na putuskan untuk na lakbusi karir Internasionalna. Sabak ia merasa assirik-sirik mae ri tindakanna niaka sementara membela tim nasional. 

Topic: sports
Akbalanja melalui media daring ri tangah pandemi naik. Pandemi Covid-19 yang melanda sikuntung negara ri linoa, termasuk Indonesia, seakan memaksa iangaseng tau untuk terjun mae ru dunia digital. Biring iangaseng aktivitas ri allo-allona kanne nilakukan secara daring, termasuk akbalanja kaparalluang poko’. Sala sekrena pilihanna iamiantu aktivital akbalu ammalli ri marketplace iareka biasa nikana lokapasar. 
Sala sekrena marketplace Pasarbali.id CEO Pasarbali.id, I Kadek Adnyana akkana, ri wattunna pandemi menyerang Bali, perekonomian pulau dewata naung, sabak sektor pariwisata na taba imbas yang cukup parah. Ri tangnga kondisi anjo, Kadek justru ancinik peluang untuk appanaik platform balu ammalli secara digital. Ia yakin renacana na anjo akan anjari cara maraeng untuk kegiatan masarakat ri masa pandemi. 

Topic: business
Kaum muslimin tau towa Malabbirika Ngaseng niaka haderet! nikanaya dosa caddi-caddi memang biasana sukkaraki ni hindari nasabba sangkamma lebbaki alim bukbuk, kamanna ante kamma batena ni hindari addakkiji, mingka insya Allah dosa-dosa kecil ini dapat dihapus dengan istigfar setiap saat, apalagi ikatte memang nikanaya rupatau biasa taena nia lebba tak lapasa' battu rinikanaya gau dosa, Nasabab kammana mi anjo parallu maki ikambe appalapoporo ri Allah Taala, ka Nabbita lagi tau maksum battu ri nikanaya dosa, bahkan sekirana niak dosana ri lebba lalo iareka na battua lebbabmi nipammopporan ri Allah Taala. Nakana Tubuuh illahi pa inni tuubuh illalahi kulli yaoum mi'atu marra Tobakko ri Allah Taala si tojen-tojenna inakke niakka tobat ri ALlah Taalah tunggala.

Topic: religion
Cheerleadinh justru ri kamma anne ni panjari sebagai olahraga paling bahaya ri Amerika. Menurut riset teranyar ri Amerika na lakukan Journ of Pediaticd, 66 paraseng pamaing kulle na taba esso anne na alami baine na sabak mae rk aksi bahaya biasa na lakukan para pamandh sorakna. Ri tingkat universitas paraseng kulle esso iamiantu bahkan lebih tinggi, na capai 70 paraseng. 
Ternyata anjari pemandu sorak kacinikang tena na bahaya ni bandingkan niaka lalang pikkirangta salama anne. Terutama punna katte anjari penangkap pemandu sorak akribaka battu ri katinggian. 
Jumlahna pemandu sorak niaka angngalami esso ri As mengalami peningkatan secara terus menerus. Punna ri taung 1980an niak sekitarak 5.000 tau ang-ngalami esso, jumlahna anjo terus menerus naik battu ri lima kali lipatna anjari 26.786 tau ri taung 2007.


Topic: sports
Alquran natappaki tau Muslimka punna anne kitabka ri panaung segang Allah Ta Ala, yang ri panaungan melalui nabi Islam Muhammad. Anne Kitab Alquran ka ta' bagi ri lalang 114 surah segang setiap surahna ta'bagi ri lalang beberapa ayat. Tau Islamka napercayai punna Al-Qur'an ri firmankan langsung segang Allah Ta Ala ri Muhammad melalui Malaikat Jibril, sikede' demi sikede' selama 22 taung, 2 bulang dan 22 Allo atau punna ri kira-kirai selama 23 taung, ri mulai dari tanggala' 17 Ramadan, Tau Muslim sanna' nahormati Al-Qur'an sebagai salah se're mukjizat sanna' lompona Muhammad, sebagai salah se're tandana kenabian,segang merupakan puncakna ngaseng pesan suciyya (wahyu) yang ri turunkan segang Allah ri mulai Adam sampe pa'la'busangna segang Muhammad.

Topic: religion
Punna niak anakta bajiki ki erang-erang mange ciccinik pertandingang olahraga sollanna kullei timbo nasionalismena. Naissengi antekamma pakkasiakna punna negarata angngewa negara maraeng. Maraenganna anjo, kulle tongi timbo minatna punna naciniki pertandingang olahragayya, biasa erok tongi anjari atlet Indonesia kullei mange ri olimpiade salla’. Ki ciniki memangmi battu cakdi niak minatna ri olahragayya atau tena, injomi bajiki punna kiurangi mange ciccinik sisikali ounna tenaja na mange ri sikolana. Daripada ri ballak tarrusukji akkarena HP, bajikangngangi punna assuluki cinik pertandingang olahraga. Bajiki pole iyya kullei na panjari carita ri sikolana kua lekbaki mange cicciniki pertandingang surang tau toana. Ka loe tau toayya kinne nangai ji assuluka mingka surangjinagangna ngaseng, tania anakna.

Topic: sports